钦定古今图书集成/明伦汇编/人事典/第104卷 > 《暂使下都夜发新林至京邑赠西府同僚》
## 钦定古今图书集成/明伦汇编/人事典/第104卷 > 《暂使下都夜发新林至京邑赠西府同僚》

谢脁

大江流日夜，客心悲未央。徒念关山近，终知返路长。
秋河曙耿耿，寒渚夜苍苍。引领见京室，宫雉正相望。
金波丽𫛛鹊，玉绳低建章。驱车鼎门外，思见昭丘阳。
驰晖不可接，何况隔两乡。风云有鸟路，江汉限无梁。
常恐鹰隼击，时菊委严霜。寄言罻罗者，寥廓已高翔。